Sit-nì (悉尼, Yîn-ngî: Sydney) fe̍t-chá Siet-lî (雪梨) vi-yî Àu-chû ke tûng-nàm-phu, he Sîn Nàm Vî-ngì-sṳ̂-chû ke sú-fú, ya-he chhiòn Àu-chû ngìn-khiéu chui chhiû-me̍t ke sàng-sṳ. Tû-fi-khî ngìn-khiéu 4,575,532-ngìn (2011-ngièn). 1788-ngièn yù Yîn-koet thi-yit kàm-chhui ke sòn-chóng Arthur Phillip yî Sit-nì-vân kien-li̍p. Sit-nì fànf-vì Jackson-kóng, chên pûn chhṳ̂n-cho ""hói-kóng sàng-sṳ"". Sit-nì he Àu-chû chui-thai ke kîm-yùng chûng-sîm, ya-he koet-chi chú-yeu lî-hàng sṳn-thi, yî hói-tân, kô-khia̍k-yen lâu kóng-vân thai-khiâu tén vùn-miàng. Sit-nì ya chên-kîn kí-phan tô-chúng thí-yuk pí-soi, pâu-koat 1938-ngièn Yîn Lièn-pâng Yun-thung-fi, 2000-ngièn Sit-nì O-yun-fi khi̍p 2003-ngièn Sṳ-kie-pî Kám-lám-khiû-soi. Nang-ngoi, Sit-nì pûn Chhiòn-khiù-fa lâu Sṳ-kie-kip Sàng-sṳ Ngiên-kiu Séu-chû lâu Mióng-lok (Globalization and World Cities Study Group and Network) lie̍t-vi Thi-yit-kip Sṳ-kie Tû-sṳ.